Loe uudis läbi ning loo sellele fantaasiarikas ja pikk lause, mis võiks uudist tutvustada.

## Pealkiri:

Hispaania ja Saksamaa leppisid põnevusmängu järel viiki

## Põhitekst:

Kahe Euroopa jalgpallihiiu kohtumine kujunes oodatult kõrgetasemeliseks, hea tehnika ja väljakunägemisega paistsid silma noored tähed Pedri, Gavi ja Jamal Musiala. Avapoolaja parim võimalus avanes Dani Olmol, kelle tagumisse posti keerutatud kauglöögi päästis Manuel Neuer suurepärase tõrjega latti, Antonio Rüdiger sahistas ka võrku, kuid oli eelnevalt suluseisus.

62. minutil leidsid hispaanlased viimaks tee läbi Saksamaa kaitseliini, kui Jordi Alba toimetas vasakult äärelt madala tsenderduse värava alla, kus selle lükkas ühe puutega väravasse paar minutit varem vahetusest sekkunud Alvaro Morata.

Avavärava järel kontrollis Hispaania näiliselt mängu käiku edasi, kuid avamängu kaotanud sakslased hakkasid rünnakutel teravamalt tegutsema ning väravajaht kandis toore jõuga vilja 83. minutil, kui Niclas Füllkrug saatis karistusalas palli Unai Simonist mööda Hispaania värava lakke.

Kahe vooru järel on Hispaanial E-grupi liidrina neli punkti, Jaapanil ja Costa Rical kolm ning Saksamaal üks punkt. Sakslased peavad otsustavas mängus kindlasti Costa Ricat võitma, kui nad ei suuda seda teha enama kui ühe väravaga, piisab Jaapanile Hispaania vastu edasipääsuks viigist.

E-alagrupp

90:00

Hispaania

1

62' Morata

1
:
1
1

Saksamaa

83' Füllkrug

Hispaania

62' Morata

Saksamaa

83' Füllkrug

Enne mängu:

Käesoleval MM-finaalturniiril toimus esimene maailma edetabelis esikümnesse kuuluvate riikide omavaheline matš laupäeval, kui D-alagrupis läksid vastamisi Prantsusmaa ja Taani. Saksamaa on nüüdseks küll esikümnest välja langenud, kuid tõenäoliselt peab laiem jalgpallipublik MM-i esimeseks nii-öelda "suureks" mänguks just pühapäevast matši.

Ajalooliselt on kahe suurriigi omavahelised kohtumised olnud tasavägised: Saksamaa on võitnud üheksa ja Hispaania kaheksa korda, viiki on mängitud kaheksa matši. Küll oli koondiste viimane kohtumine kõike muud kui tasavägine, sest Hispaania alistas kaks aastat tagasi Rahvuste liiga raames sakslased koguni 6:0.

Hispaania jaoks algas MM-finaalturniir ülikindla 7:0 võiduga Costa Rica üle, kaks väravat lõi Ferran Torres, kes sahistas toonases mängus sakslaste võrku kolmel korral. Saksamaa läks Jaapani vastu Ilkay Gündogani penaltist juhtima, aga pidi ikkagi vastu võtma 1:2 kaotuse. Neli aastat tagasi Venemaal jäi Saksamaa alagruppi pidama, kui kaotati nii Mehhikole kui Lõuna-Koreale, üsna ruttu lõppes suurturniir nende jaoks ka mullu suvel, kui EM-kaheksandikfinaalis tuli vastu võtta kaotus Inglismaalt.

"Kaks viimast turniiri polnud meie jaoks head, tahame selle kordamist vältida," rääkis Saksamaa peatreener Hansi Flick laupäevasel pressikonverentsil. "Meie fookus on keskendumisel, fookus on jalgpallil. See on meie jaoks finaalmänguks. Teame, kuidas tahame mängida. Kui me ei anna endast sada protsenti, anname ruumi vastasele. Nii juhtus Jaapani vastu."

"Meie jaoks on see ilusaks väljakutseks," ütles Hispaania loots Luis Enrique. "Usun, et sellest tuleb lahtine mäng. Kas Saksamaa on ohtlikum, sest nad vajavad võitu meist rohkem? Jalgpallis ei oska seda kunagi öelda."
## Sissejuhatus:

user
Jalgpalli MM-finaalturniiril läksid pühapäeval vastamisi kaks tõelist giganti, kui E-alagrupi raames mängisid Hispaania ja Saksamaa teise poolaja väravatest 1:1 viiki.
assistant